# **ระเบียบสมาคมกีฬากาบัดดี้แห่งประเทศไทย**

**ว่าด้วยระเบียบการแข่งขันกีฬากาบัดดี้เยาวชนชิงชนะเลิศแห่งประเทศไทย ครั้งที่ 15**

**ประจำปี 2566 ชิงถ้วยพระราชทาน**

##### “สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ”

**ระหว่างวันที่ 12-16 กรกฎาคม 2566**

**ณ โรงเรียนประชาบำรุงอุทิตกิจจาทร อ.ตะโหมด จ.พัทลุง**

**สมาคม กีฬากาบัดดี้แห่งประเทศไทย**

นายกสมาคม นายสมปราชญ์ ผลชู

 เลขาธิการ นางสาวสวรส ผลชู

 สถานที่ติดต่อ 286 ราชมังคลากีฬาสถาน โซน อี 218

 ถนนรามคำแหง แขวงหัวหมาก เขตบางกะปิ กรุงเทพมหานคร 10240

 โทรศัพท์ 0 2300 5010 / โทรสาร 0 2369 1508

 Website: www.kabaddithailand.org E–Mail: kabaddithai@hotmail.com

1. **ระเบียบนี้ให้ใช้บังคับสำหรับ** การแข่งขันกีฬากาบัดดี้เยาวชนชิงชนะเลิศแห่งประเทศไทย ครั้งที่ 15 ประจำปี 2566 เท่านั้น
2. **กำหนดการแข่งขัน** ระหว่างวันที่ 12-16 กรกฎาคม 2566
3. **สถานที่แข่งขัน , ฝึกซ้อม** ณ โรงเรียนประชาบำรุงอุทิตกิจจาทร อ.ตะโหมด จ.พัทลุง
4. **ประเภทการแข่งขัน**

ทีมเยาวชนชาย น้ำหนักไม่เกิน 70 กิโลกรัม อายุไม่เกิน 18 ปี (ไม่เกิดก่อนปี พ.ศ. 2548)

ทีมเยาวหญิง น้ำหนักไม่เกิน 65 กิโลกรัม อายุไม่เกิน 18 ปี (ไม่เกิดก่อนปี พ.ศ. 2548)

1. **คุณสมบัติของนักกีฬา , ทีม และการสมัครเข้าแข่งขัน**
	1. นักกีฬาที่เป็นคนไทยจะต้องมีชื่ออยู่ในทะเบียนบ้านของจังหวัดต่าง ๆ ของประเทศไทย มีหลักฐานสามารถให้ตรวจสอบได้ตลอดเวลา สำหรับนักกีฬาจากประเทศในกลุ่มอาเซียนจะต้องสังกัด ประเทศตัวเอง ตามหลักฐานหนังสือการเดินทาง
		1. ทีมเยาวชนชาย อนุญาตให้นักกีฬากาบัดดี้ทีมชาติไทย ตั้งแต่ปี 2561 ถึงปัจจุบัน ( ตามรายชื่อดังแนบ หน้า 7-8 ) ลงแข่งขันในสนามได้ ไม่เกินทีมละ 2 คน ทีมใดฝ่าฝืนปรับแพ้ในคู่แข่งขันนั้น
		2. ทีมเยาวชนหญิง อนุญาตให้นักกีฬากาบัดดี้ทีมชาติไทย ตั้งแต่ปี 2561 ถึงปัจจุบัน ( ตามรายชื่อดังแนบ หน้า 7-8 ) ลงแข่งขันในสนามได้ ไม่เกินทีมละ 2 คน ทีมใดฝ่าฝืนปรับแพ้ในคู่แข่งขันนั้น
		3. กรณีทีมนักกีฬาของไทยแข่งขันกับทีมต่างประเทศไม่จำกัดจำนวนนักกีฬาทีมชาติในการแข่งขันคู่นั้น
		4. นักกีฬา 1 คน มีสิทธิ์เข้าร่วมการแข่งขันได้ 1 ประเภท เท่านั้น
		5. นักกีฬา 1 ทีม จะมีผู้เล่นไม่เกิน 12 คน และต้องไม่ต่ำกว่า 7 คน
	2. ในแต่ละทีม แต่ละประเภท ให้มีจำนวนผู้ควบคุมประจำทีม ดังนี้
		1. ผู้จัดการทีม 1 คน
		2. ผู้ฝึกสอน 1 คน
		3. ผู้ช่วยผู้ฝึกสอน 1 คน
		4. ไม่เป็นผู้อยู่ระหว่างการถูกลงโทษ “ห้ามเข้าร่วมหรือห้ามมีส่วนร่วมในการแข่งขันกีฬา กาบัดดี้” โดยคำสั่งของการกีฬาแห่งประเทศไทย หรือสมาคมกีฬากาบัดดี้แห่งประเทศไทย
	3. การสมัครแข่งขัน
		1. ส่งหนังสือขอสมัครเข้าร่วมการแข่งขันกีฬากาบัดดี้ (ให้ใช้ใบสมัครตามแบบ KAT 1, KAT 2 และ KAT 3 ตามที่สมาคมกีฬากาบัดดี้แห่งประเทศไทย กำหนดเท่านั้น)
		2. ใบสมัครแบบ KAT 2 (แผนผังผู้ควบคุมทีมและนักกีฬา) จะต้องระบุรายละเอียดให้ชัดเจน และติดรูปถ่าย 1 นิ้ว ให้เรียบร้อย โดยให้ผู้จัดการทีมลงนามรับรอง
		3. ใบสมัครแบบ KAT 3 (ENTRY FORM BY NAME)จะต้องระบุรายละเอียดของนักกีฬาแต่ละคนให้ชัดเจน ติดรูปถ่าย 1 นิ้ว พร้อมลงนาม และให้ผู้จัดการทีมลงนามรับรอง
		4. แนบสำเนาบัตรประชาชน / ข้าราชการ หรือสำเนาสูติบัตร หรือสำเนาทะเบียนบ้าน สำหรับนักกีฬาต่างชาติใช้สำเนา Passport พร้อมลงนามรับรองสำเนาถูกต้อง (สำหรับนักกีฬา)
		5. แบบคำขอมีบัตรประจำตัว (I-D Card) จะต้องระบุรายละเอียดให้ชัดเจน และติดรูปถ่าย 1 นิ้ว (ส่วนผู้ควบคุมทีมต้องแนบสำเนาบัตรประจำตัวประชาชนหรือบัตรที่ทางราชการออกให้ )
	4. ชมรมกีฬา, สโมสรสมาชิก, หน่วยงานของรัฐหรือหน่วยงานของเอกชน, และสมาคมกีฬา ตามข้อ 4. มีสิทธิ์ส่งนักกีฬาได้ประเภทละ 1 ทีม เท่านั้น
	5. นักกีฬาที่สมัครเข้าแข่งขันในประเภทใดจะต้องเข้าแข่งขันในประเภทนั้นตามที่ระบุไว้ในใบสมัคร
	6. นักกีฬาที่ไม่มีชื่อระบุอยู่ในใบสมัครจะไม่มีสิทธิ์เข้าแข่งขัน
	7. **สมาคมกีฬากาบัดดี้แห่งประเทศไทย จะพิจารณารับสมัครเฉพาะหนังสือสมัคร และแบบเอกสารการสมัครที่เป็นฉบับจริง ที่มีข้อมูลและหลักฐานครบถ้วนเท่านั้น ไม่รับพิจารณาฉบับถ่ายสำเนา**
	8. กำหนดเปิดรับสมัคร และสถานที่รับสมัคร ส่งใบสมัครเข้าแข่งขัน พร้อมหลักฐานประกอบการสมัครของนักกีฬา (ข้อ 5.3) ไปที่
		1. **สมาคมกีฬากาบัดดี้แห่งประเทศไทย เลขที่ 286 ราชมังคลากีฬาสถาน โซน อี 218 ถนนรามคำแหง แขวงหัวหมาก เขตบางกะปิ กรุงเทพมหานคร 10240**
		2. **เปิดรับสมัครตั้งแต่บัดนี้เป็นต้นไป ถึงวันศุกร์ ที่ 30 มิถุนายน 2566**
		3. **วิธีส่งใบสมัครทางไปรษณีย์โดยยึดถือตราประทับของไปรษณีย์ต้นทางเป็นสำคัญทาง E– mail : Kabaddithai@hotmail.com ยึดถือวันที่ส่งเป็นสำคัญทางโทรสาร ( FAX ) หมายเลข ๐ ๒๓๖๙ ๑๕๐๘ ยึดถือวันที่ส่งเป็นสำคัญ**
		4. **เมื่อพ้นกำหนดการรับสมัครจะปิดรับสมัครทันที**
	9. **สมาคมกีฬากาบัดดี้ฯ เป็นผู้ดำเนินการจับฉลากแบ่งสาย และจัดคู่แข่งขัน ในวันประชุมผู้จัดการทีม**
	10. **ประชุมผู้จัดการทีม ในวันพุธ ที่ 12 กรกฎาคม 2566 เวลา 13.00 น. ณ โรงเรียนประชาบำรุงอุทิตกิจจาทร อ.ตะโหมด จ.พัทลุง**
	11. ผู้ควบคุมทีมทุกทีมจะต้องนำนักกีฬามาชั่งน้ำหนักตัว **พร้อมทั้งใส่ชุดแข่งขันที่มีหมายเลขจริง ในวันพุธ ที่ 12 กรกฏาคม 2566 เวลา 12.00 น. (ก่อนการประชุมผู้จัดการทีม)**
2. **วิธีการจัดการแข่งขัน**
	1. ในกรณีที่มีทีมเข้าร่วมแข่งขันไม่เกิน 5 ทีม ให้ใช้วิธีแข่งขันแบบพบกันหมด
	2. ในกรณีที่มีทีมสมัครเข้าร่วมแข่งขัน 6 – 11 ทีม ให้แบ่งการแข่งขันออกเป็น 2 สาย

**รอบแรก** แข่งขันแบบพบกันหมดในสายเพื่อหาทีมที่มีคะแนนเป็นที่ 1 และ 2 ของแต่ละสายเข้าแข่งขันในรอบรองชนะเลิศ

**รอบรองชนะเลิศ** ที่ 1 สาย ก พบ ที่ 2 สาย ข และ ที่ 1 สาย ข พบ ที่ 2 สาย ก

**รอบชิงชนะเลิศ** ผู้ชนะรอบรองชนะเลิศ ชิงชนะเลิศ

**รองชนะเลิศอันดับสอง** ครองร่วมกัน

1. **การให้คะแนน** การแข่งขันระบบในสายเดียว (League System)

ทีมชนะได้ 2 คะแนน

ทีมแพ้ได้ 0 คะแนน

ทีมเสมอได้ 1 คะแนน

1. **ข้อปฏิบัติในการแข่งขัน**
	1. การแข่งขันจะดำเนินไปตามกติกาการแข่งขันของสหพันธ์กีฬากาบัดดี้นานาชาติ (IKF) ฉบับภาษาไทย ซึ่งรับรองโดยสมาคมกีฬากาบัดดี้แห่งประเทศไทย กรณีที่มีความขัดแย้งเกี่ยวกับระเบียบและกติกาด้านเทคนิคให้คณะกรรมการควบคุมการแข่งขันเป็นผู้ชี้ขาด
	2. แต่ละทีมจะประกอบด้วยผู้เล่น 12 คน ลงเล่นครั้งละ 7 คน ที่เหลือ 5 คน เป็นผู้เล่นสำรอง
	3. การส่งรายชื่อเข้าแข่งขัน
		1. ผู้จัดการทีมหรือผู้ฝึกสอน ส่งรายชื่อได้ตามลำดับ โดยระบุหมายเลข ลำดับที่ พร้อมหมายเลขเบอร์เสื้อต่อผู้ตัดสินก่อนกำหนดเวลาการแข่งขันอย่างน้อย 30 นาที
		2. ทีมใดลงแข่งขันไม่ครบ 7 คน เมื่อเริ่มแข่งขันจะเสียคะแนนให้กับทีมตรงข้ามตามจำนวนผู้เล่นที่ขาด แต่ต้องมีผู้เล่นในทีมไม่น้อยกว่า 5 คน ถ้าทีมไม่พร้อมที่จะลงแข่งขันหลังพ้นเวลาที่กำหนดไว้ 15 นาที ให้ปรับเป็นแพ้
	4. นักกีฬาต้องยอมรับและเคารพต่อคำตัดสินของกรรมการตัดสินในการแข่งขัน
	5. ห้ามนักกีฬาใช้สารกระตุ้น
	6. นักกีฬาจะต้องตัดเล็บให้สั้น ทั้งเล็บมือ และเท้า
	7. **นักกีฬาจะต้องติดหมายเลขทั้งด้านหน้า และด้านหลังของเสื้อแข่งขัน และมีขนาดของหมายเลขอย่างน้อย 4x4 นิ้ว**
	8. นักกีฬาจะต้องสวมชุดการแข่งขันที่มีหมายเลขเสื้อเดียวกัน ตลอดระยะเวลาที่สมาคมจัดการแข่งขัน หากฝ่าฝืนจะถูกตัดสิทธิ์ทั้งทีมในการแข่งขันในครั้งนี้
	9. ชุดแข่งขัน อย่างน้อยต้องประกอบด้วย เสื้อยืด กางเกงขาสั้น และสวมกางเกงใน
	10. ห้ามทาน้ำมันหรือสิ่งอื่นใดที่ทำให้ส่วนของร่างกายลื่น
	11. ห้ามสวมใส่สิ่งของเครื่องประดับที่ก่อให้เกิดอันตรายทุกชนิด
	12. ห้ามใส่รองเท้าหนังแข็ง หรือพื้นรองเท้าแข็ง ที่จะเกิดอันตรายต่อการเล่นได้
	13. ห้ามผู้เล่นสอนกันในขณะแข่งขัน ยกเว้น แต่หัวหน้าทีมหรือผู้เล่นที่ได้รับมอบหมาย และจะสอนกันได้ในทีมของตน เท่านั้น
	14. เริ่มการแข่งขัน ก่อนการแข่งขัน 1 นาที ให้ผู้ตัดสิน เชิญหัวหน้าทีมของคู่แข่งขันมาทำการเสี่ยง เพื่อให้ทีมใดทีมหนึ่งเป็นฝ่ายรับหรือฝ่ายรุกก่อน
	15. ทีมใดที่ไม่ลงทำการแข่งขันตามโปรแกรมที่กำหนด จะไม่มีสิทธิ์ส่งทีมและนักกีฬาที่มีรายชื่อนั้นเข้าร่วมการแข่งขันที่สมาคมกีฬากาบัดดี้แห่งประเทศไทย จัดการแข่งขันครั้งต่อไป
	16. นักกีฬาที่มีรายชื่อในใบส่งรายชื่อ จะต้องลงแสดงตัวในสนามระหว่างการประกาศรายชื่อ ทุกคน มิฉะนั้นคณะกรรมการผู้พิจารณาชี้ขาด จะตัดสิทธิ์ให้ทีมที่มีนักกีฬาแสดงตัวไม่ครบเป็นฝ่ายแพ้
	17. สมาคมกีฬากาบัดดี้แห่งประเทศไทย จะไม่รับผิดชอบทรัพย์สิน หรือสิ่งของที่มีค่าของทีม ต่างๆ หากเกิดการสูญหายในการแข่งขันในครั้งนี้
	18. ให้นักกีฬาทุกทีมแต่งชุดแข่งขันจากที่พักมายังสนามแข่งขัน พร้อมทั้งนำชุดสำรองมาด้วย กรณีชุดแข่งขันสีตรงกันกับคู่แข่งขัน
	19. คณะกรรมการจัดการแข่งขันฯ จะจัดคณะพยาบาลไว้ที่สนามแข่งขัน เพื่อปฏิบัติหน้าที่รักษาพยาบาลนักกีฬาที่บาดเจ็บเบื้องต้นจากการแข่งขัน
	20. สมาคมกีฬากาบัดดี้แห่งประเทศไทย จะไม่รับผิดชอบใด ๆ กับทุกทีม กรณีที่ทุกทีมเดินทางออกจากที่พัก และบริเวณจัดการแข่งขัน หากเกิดอันตรายแก่ชีวิต ทรัพย์สิน สิ่งของที่มีค่านอกเหนือจากสมาคมฯควบคุม
	21. ทุกทีมที่สมัครเข้าร่วมการแข่งขันครั้งนี้จะต้องไม่เอาผิดกับสมาคมกีฬากาบัดดี้ฯ หากผู้จัดการทีม ผู้ฝึกสอน กรรมการตัดสิน และนักกีฬาเกิดอันตรายถึงแก่ชีวิตในการแข่งขันในครั้งนี้
	22. สมาคมกีฬากาบัดดี้แห่งประเทศไทย สามารถยกเลิกผลการแข่งขัน และตัดสิทธิ์ทีมที่ส่งเข้าร่วม การแข่งขันครั้งนี้เมื่อใดก็ได้ หากคณะกรรมการจัดการแข่งขันตรวจพบ และพิจารณาแล้วว่า ขาดคุณสมบัติตามที่ระเบียบการจัดการแข่งขันของสมาคมฯกำหนด
	23. ทุกทีมที่เข้าร่วมการแข่งขัน จะต้องแสดงบัตรประจำตัวนักกีฬาที่สมาคมกีฬากาบัดดี้แห่ง ประเทศไทย ออกให้ทุกครั้งในการติดต่อประสานงานระหว่างที่ดำเนินการจัดการแข่งขัน
	24. **นักกีฬาทุกคนจะต้องสวมรองเท้าขณะทำการแข่งขัน**
2. **กรรมการตัดสิน**

ใช้กรรมการผู้ตัดสินของสมาคมกีฬากาบัดดี้แห่งประเทศไทย ที่ผ่านการอบรมกรรมการตัดสินกีฬากาบัดดี้ ของสมาคมฯ การตัดสินของคณะกรรมการเป็นที่สิ้นสุด

1. **การควบคุมมารยาท วินัยของนักกีฬา และผู้ควบคุมทีม**
	1. ไม่อนุญาตให้นักกีฬา ประดับธงชาติไทยที่ชุดแข่งขัน และไม่อนุญาตให้นักกีฬาทุกคนประดับ ธงชาติต่างประเทศที่ชุดแข่งขันยกเว้นนักกีฬาต่างชาติ ที่เข้าร่วมการแข่งขัน
	2. **ผู้ควบคุมทีมต้องแต่งกายสุภาพเรียบร้อย เช่น คล้องบัตร I-D Card, สวมรองเท้าผ้าใบและถุงเท้า, เสื้อใส่ในกางเกง และปฏิบัติหน้าที่ให้เหมาะสมในการขณะทำการแข่งขันฯ ตลอด จนจบรายการ**
	3. ตลอดระยะเวลาการแข่งขัน นักกีฬาและผู้ควบคุมทีมทุกคนจะต้องประพฤติตนให้เหมาะสมกับการเป็นนักกีฬาที่ดีมีสัมมาคารวะ และให้เกียรติซึ่งกันและกัน ต้องปฏิบัติตามระเบียบและกติกา การแข่งขันตามที่สมาคมกีฬากาบัดดี้แห่งประเทศไทยกำหนด ยอมรับผลการตัดสินของกรรมการผู้ตัดสิน หากนักกีฬาหรือผู้ควบคุมทีมใด คนใดกระทำการใด ๆ ที่มีพฤติกรรมในทำนองประท้วง หรือเสียมารยาทอย่างร้ายแรง คณะกรรมการจัดการแข่งขันจะรายงานต่อคณะกรรมการสมาคมกีฬากาบัดดี้แห่งประเทศไทย เพื่อพิจารณาลงโทษ และแจ้งผลการลงโทษให้การกีฬาแห่งประเทศไทย ทราบต่อไป
	4. **ห้ามบุคคลที่ไม่เกี่ยวข้องลงสนามแข่งขันฯ ในขณะทำการแข่งขันทุกรายการ**
2. **การประท้วง**
	1. ให้ผู้จัดการทีมยื่นประท้วงเป็นลายลักษณ์อักษรพร้อมเงินประกัน 1,000.- บาท (หนึ่งพันบาทถ้วน) ต่อคณะกรรมการผู้พิจารณาชี้ขาดภายใน 30 นาที หลังการแข่งขันสิ้นสุดลง
	2. คำตัดสินของคณะกรรมการพิจารณาคำประท้วงถือเป็นที่สิ้นสุด ถ้าฝ่ายประท้วงชนะจะได้รับเงินประกันคืน โดยให้คณะกรรมการพิจารณาคำประท้วงพิจารณาให้แล้วเสร็จภายในเวลา 3 ชั่วโมง
3. **คณะกรรมการผู้พิจารณาคำประท้วง**
	1. ประธานกรรมการฝ่ายจัดการแข่งขัน ประธาน
	2. ประธานอำนวยการจัดการแข่งขัน รองประธาน
	3. ประธานผู้ตัดสินของการแข่งขัน กรรมการ
	4. ผู้อำนวยการสำนักงานการกีฬาแห่งประเทศไทย จังหวัดกระบี่ กรรมการ
	5. คณะกรรมการตัดสินของการแข่งขัน กรรมการ
	6. ผู้แทนทีมที่มิได้มีส่วนเกี่ยวข้องในการแข่งขันนัดนั้น กรรมการ
	7. ประธานฝ่ายเทคนิคของการแข่งขัน กรรมการและเลขานุการ

#### **อุปกรณ์ที่ใช้ในการแข่งขัน**

#### ศูนย์พัฒนากีฬากาบัดดี้แห่งชาติและสมาคมกีฬาแห่งจังหวัดพัทลุง เป็นผู้จัดเตรียมอุปกรณ์สำหรับการแข่งขัน

#### **14. รางวัล**

รางวัลชนะเลิศ ได้รับ ถ้วยรางวัลพระราชทาน“สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯสยามบรมราชกุมารี” เหรียญชุบทองและใบประกาศนียบัตร

รางวัลรองชนะเลิศอันดับ 1 ได้รับ ถ้วยรางวัล เหรียญชุบเงิน และใบประกาศนียบัตร

รางวัลรองชนะเลิศอันดับ 2 ( 2 รางวัล) ได้รับ ถ้วยรางวัล เหรียญชุบทองแดง และใบประกาศนียบัตร

รางวัลผู้เล่นดีเด่น ได้รับ โล่เกียรติยศ และใบประกาศนียบัตร

รางวัลตัวรุกยอดเยี่ยม ได้รับ โล่เกียรติยศ และใบประกาศนียบัตร

รางวัลตัวรับยอดเยี่ยม ได้รับ โล่เกียรติยศ และใบประกาศนียบัตร

รางวัลผู้ฝึกสอนดีเด่น ได้รับ โล่เกียรติยศ และใบประกาศนียบัตร

รางวัลทีมมารยาทยอดเยี่ยม ได้รับ โล่เกียรติยศ และใบประกาศนียบัตร

**15. คณะกรรมการจัดการแข่งขัน** เป็นผู้พิจารณาชี้ขาด และรักษาตามระเบียบนี้

 ข้อขัดแย้งอื่นใดที่เกิดขึ้น นอกเหนือจากระเบียบนี้ ให้ถือข้อพิจารณาของคณะกรรมการผู้พิจารณาชี้ขาดเป็นที่สิ้นสุด

 **( นายสมปราชญ์ ผลชู )**

 **นายกสมาคมกีฬากาบัดดี้แห่งประเทศไทย**

**หมายเหตุ**

1. ประเภทของรางวัลเปลี่ยนแปลงได้ตามเหมาะสมของคณะกรรมการจัดการแข่งขัน
2. สมาคมฯ จะใช้รายการแข่งขันนี้เป็นส่วนหนึ่งในการคัดเลือกนักกีฬาผู้เป็นตัวแทนทีมชาติไทย
3. กรุณาศึกษาทำความเข้าใจในระเบียบการแข่งขันฉบับนี้ให้ชัดเจน